Wen: Word ŉ melktertmeesterAlles wat jy nodig het om ‘n melktertmeester te word – vir slegs R250-00 Die gedagte aan ŉ tuisgebakte melktert is genoeg om menige Suid-Afrikaner met heimwee te laat terugdink aan gesellige familiekuiers in ouma se kombuis. Op 27 Februarie vier ons Nasionale Melktertdag en ter viering van dié eg Suid-Afrikaanse soetigheid wil Maroela Media graag twee lesers met ŉ Melktertmeester-stel uit ons aanlyn winkel, Die Koöperasie, bederf! Die geur van kaneel, die knus atmosfeer wanneer iemand dit op ŉ reënerige dag vir jou maak … van skilfer- en krummelkors tot korslose en klein happie-melktertjies bly melktert in al sy vorme een van die beste lekkernye. Of jy nou vieruur al in die kombuis staan om voor sonsopkoms te bak en bekommerd is daaroor om die veerligte lagies in die deeg te kry en of jy die vinnigste, maklikste resep wil probeer, al wat jy nodig het, is Maroela se Melktertmeester-stel. Dié stel bevat alles wat jy nodig het en moet weet om ŉ melktertmeester te word: wenke van ŉ melktertmeester, twee resepte (ŉ maklike en vinnige melktertresep en ŉ melktertresep vir diegene wat hul geliefdes wil beïndruk), die mooiste maroelaboom-stensil om jou liefde vir Afrikaans en melktert te bewys, ŉ bietjie kaneel en boonop ŉ boereporselein-blikbord om jou varsgebakte melktert in voor te sit. Vul bloot die vorm hier onder voor 26 Februarie 2023 in om in aanmerking te kom vir die prys. Klik hier vir ‘n heerlike melktertresep. Die kompetisie het gesluit.